Deg yixef-agi ad d-neɛreḍ ad d-nawi awal ɣef umecwar n tsekla taqbaylit, syin akkin ad dnemmeslay s telqayt ɣef tsekla n tlawin, imi teṭṭef lsas n tezrewt-a, ad d-nezwir seg tsekla taqbaylit d umezruy n tmeṭṭut deg umaḍal, d wamek tessaweḍ ad teṭṭef azal deg tmetti. Syin ad d-nerr tamuɣli ɣer umennuɣ n tmeṭṭut ɣef yizerfan-is d wazal-is deg tmetti taqbaylit d umkan-is deg unnar aseklan, akken ad d-naweḍ di taggara ad d-nessissen ismawen n tnaggalin tiqbayliyin i yesnernan annar aseklan, akken ad tili yiwet seg tnaggalin-a d lsas n tezrewt-a.